Oficiālais Vēstnesis L 346 , 31/12/2003 Lpp. 0015 - 0016



Komisijas Regula (EK) Nr. 2334/2003 (2003. gada 30. decembris), ar ko 2004. gadā atkāpjas no Regulas (EK) Nr. 2125/95 par konservētu sēņu tarifu kvotu atklāšanu un to pārvaldi EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], un jo īpaši tās 15. panta 1. punktu, tā kā: (1) Importētājiem no Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas (še turpmāk "jaunās dalībvalstis") jāgūst labums no Komisijas Regulas (EK) Nr. 2125/95 [2] noteikumiem. (2) Veicot importu, kas ir daļa no kvotām, kuras minētas Regulā (EK) Nr. 2125/95, jāiesniedz ievešanas atļaujas, kurām ir ierobežots derīguma termiņš no faktiskās izdošanas dienas. Ievešanas atļauju derīguma termiņš 2004. gadam jāpārskata, lai ņemtu vērā jauno dalībvalstu pievienošanās dienu. (3) Lai nodrošinātu kvotu pareizu izmantošanu un ļautu tradicionālajiem importētājiem no jaunajām dalībvalstīm 2004. gadā pieprasīt pietiekamus daudzumus, 2004. gadam jāparedz precizēt daudzumu, uz kuru var attiekties Kopienas, kāda pastāv 2004. gada 30. aprīlī, dalībvalstu tradicionālo importētāju iesniegtie atļaujas pieteikumi. (4) Lai uzlabotu un vienkāršotu konservētu sēņu tarifu kvotu pārvaldi 2004. gadam, jāparedz datumi pieteikumu iesniegšanai. (5) Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu, IR PIEŅĒMUSI ŠO REGULU. 1. pants Atkāpjoties no 2. panta 2. punkta Regulā (EK) Nr. 2125/95, 2004. gadam regulas 1. panta 1. punktā minētās konservētu sēņu tarifu kvotas piegādātājvalstīm piešķir saskaņā ar šīs regulas pielikumu. 2. pants Atkāpjoties no 3. panta 2. punkta Regulā (EK) Nr. 2125/95, ievešanas atļaujas 2004. gadam ir derīgas 8 mēnešus no faktiskās izdošanas dienas Komisijas Regulas (EK) Nr. 1291/2000 [3] 23. panta 2. punkta nozīmē. Tomēr tās nav derīgas pēc 2004. gada 31. decembra. 3. pants 1. Atkāpjoties no 5. panta 1. punkta Regulā (EK) Nr. 2125/95: a) atļaujas pieteikumi, ko tradicionālie importētāji Regulas (EK) Nr. 2125/95 4. panta 1. punkta a) apakšpunkta nozīmē iesniedz 2004. gada janvārī, neattiecas uz daudzumu, kas pārsniedz 35 % no vidējā ikgadējā daudzuma, kas pēdējo trīs kalendāro gadu laikā saskaņā ar minēto regulu importēts no valstīm, kas nav Polija, Bulgārija un Rumānija; b) ievešanas pieteikumi, ko tradicionālie importētāji Regulas (EK) Nr. 2125/95 4. panta 1. punkta a) apakšpunkta nozīmē iesniedz 2004. gada maijā, neattiecas uz daudzumu, kas pārsniedz 65 % no vidējā ikgadējā daudzuma, kas pēdējo trīs kalendāro gadu laikā saskaņā ar minēto regulu importēts no valstīm, kas nav Polija, Bulgārija un Rumānija. 2. Atkāpjoties no 5. panta 2. punkta Regulā (EK) Nr. 2125/95, atļaujas pieteikumi 2004. gadam, ko iesniedz jaunie importētāji minētās regulas 4. panta 1. punkta b) apakšpunkta nozīmē, neattiecas uz daudzumu, kas pārsniedz 8 % no daudzuma, kuru piešķir saskaņā ar šo noteikumu. 4. pants Atkāpjoties no 6. panta 1. un 2. punkta Regulā (EK) Nr. 2125/95, 2004. gadam: a) importētāji iesniedz ievešanas atļaujas pieteikumus valsts kompetentajām iestādēm janvāra pirmajā un otrajā darbdienā un/vai maija pirmajā un otrajā darbdienā; b) janvāra ceturtajā darbdienā dalībvalstis paziņo Komisijai par daudzumiem, par kuriem ievešanas atļaujas pieteikumi iesniegti janvārī, un maija ceturtajā darbdienā par daudzumiem, par kuriem ievešanas atļaujas pieteikumi iesniegti maijā; c) daudzumus, par ko 2004. gada janvārī nav iesniegti pieteikumi, pārskaita uz nākošo ievešanas periodu, ņemot vērā to izcelsmi, un par tiem var iesniegt pieteikumus 2004. gada maijā; d) dalībvalstu paziņojumus iedala pēc produktu veida saskaņā ar kombinēto nomenklatūru, atsevišķi norādot daudzumus, par ko attiecīgi tradicionālie un jaunie importētāji iesnieguši pieteikumus; e) ievešanas atļaujas izdod septītajā darbdienā pēc tās, kurā dalībvalstis Komisijai paziņo par daudzumiem, par kuriem iesniegti ievešanas atļaujas pieteikumi, ar noteikumu, ka starplaikā Komisija neveic nekādus īpašus pasākumus. 5. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 30. decembrī Komisijas vārdā — Komisijas loceklis Franz Fischler [1] OV L 297, 21.11.1996., 29. lpp. Regulā jaunākie grozījumi izdarīti ar Komisijas Regulu (EK) Nr. 453/2002 (OV L 72, 14.3.2002., 9. lpp.). [2] OV L 212, 7.9.1995., 16. lpp. Regulā jaunākie grozījumi izdarīti ar Regulu (EK) Nr. 1142/2003 (OV L 160, 28.6.2003., 39. lpp.). [3] OV L 152, 24.6.2000., 1. lpp. -------------------------------------------------- PIELIKUMS Regulas (EK) Nr. 2125/95 1. panta 1. punktā minēto konservētu sēņu kvotu piešķiršana 2004. gadam tonnās (sausais tīrsvars) Piegādātājvalstis | 2004. gads | 2004. gada 1. janvāris līdz 30. aprīlis | 2004. gada 1. maijs līdz 31. decembris | Bulgārija | 874 | 1751 | Rumānija | 166 | 334 | Ķīna | 7576 | 15174 | Citas | 1096 | 2194 | Rezerve 2004. gadam | 1000 | --------------------------------------------------